
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Ֆինանսների նախարարություն
	12.08.2026թ.
N  01/9-2/21571-2026

	Նախագծի հիմնավորման համաձայն նախագիծը հանդիսանում է ի հավելումն ՀՀ կառավարության 02.07.2026թ. N981-Ն որոշման, որով շուրջ 3.5 մլրդ դրամ է հատկացվել միջոցառման կազմակերպման համար։
Այդ կապակցությամբ, ինչպես և ՀՀ կառավարության 02.07.2026թ. N981-Ն որոշման նախագծային տարբերակի քննարկման ժամանակ, կրկին անգամ հայտնում ենք, որ Նախագծի շրջանակներում որևէ համադրելի տվյալ և աղբյուր ներկայացված չէ, ինչը հնարավորություն կտար գնահատել այդ ծախսերի մեծության չափի հիմնավորվածությունը։
Ուստի անհրաժեշտ է Նախագծի հիմնավորման մեջ ներկայացնել, թե COP17 համաժողովի կազմակերպման ծառայությունների մատուցման նպատակով 23.02.2026թ. կնքված N ՇՄՆ-COP17-26/01 համաձայնագրի փոփոխությունների շրջանակում առաջարկվող նախահաշվային արժեքներն ինչքանով են համարժեք նախկինում այլ միջոցառումների շրջանակներում մատուցված նմանատիպ ծառայությունների գներին:
Հետևաբար Նախագծով հատկացվող գումարի չափի վերաբերյալ դիրքորոշում ներկայացնել չենք կարող։
	Պարզաբանում։ Նման մասշտաբի միջոցառում Հայաստանում երբևէ չի կազմակերպվել և նախկինում մատուցված նմանատիպ ծառայությունների արժեքներն ընդունել որպես նախադեպային և գնահատել դրանց համարժեքությունը հնարավոր չէ, ինչը պայմանավորված է մատուցվող ծառայությունների ծավալներով, ժամկետներով, լոգիստիկ և ստեղծված տարածաշրջանային ու աշխարհաքաղաքական խնդիրներով։ 


	2. Տարածքային կառավարման և ենթակառուցվածքների նախարարություն
	12.08.2026թ.
ԴԽ//30535-2026

	Հայտնում ենք, որ «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության պետական բյուջեից բյուջետային վարկ տրամադրելու մասին» ՀՀ կառավարության որոշման նախագծի վերաբերյալ 2026 թվականի օգոստոսի 10-ի թիվ ԴԽ//30528-2026 գրությամբ ներկայացվել է ՀՀ ՏԿԵ նախարարության դիրքորոշումը։

